Spotlight (filem)

***Spotlight*** ialah sebuah filem biografi Amerika Syarikat 2015 diarahkan oleh Tom McCarthy dan ditulis oleh McCarthy serta Josh Singer. Filem ini mengikuti pasukan "Spotlight" dari *[[The Boston Globe]]*, sebuah unit penyiasatan akhbar tertua yang masih beroperasi di Amerika Syarikat dan penyiasatan mereka terhadap kes-kes gangguan seksual terhadap kanak-kanak yang meluas dan sistematik di kawasan Boston oleh Paderi Roman Katolik. Filem ini adalah berdasarkan siri cerita oleh Pasukan Spotlight sebenar yang mendapatkan *The Globe* Hadiah Pulitzer untuk Perkhidmatan Awam 2003. Filem ini dibintangi Mark Ruffalo, Michael Keaton, Rachel McAdams, John Slattery, Stanley Tucci, Brian d'Arcy James, Liev Schreiber dan Billy Crudup. 

Filem ini ditayangkan pada November 6, 2015 oleh Open Road Films. Ia memenangi pelbagai anugerah dan dinamakan sebagai salah satu filem terbaik pada tahun 2015 oleh pelbagai penerbitan. Filem ini menerima enam pencalonan di Anugerah Akademi ke-88 dan berjaya memenangi kategori Filem Terbaik dan Lakon Layar Asal Terbaik.

## Plot
Pada tahun 2001, *[[The Boston Globe]]* melantik seorang penyunting baru, Marty Baron. Baron berjumpa Walter "Robby" Robinson, penyunting pasukan Spotlight, sebuah kumpulan kecil wartawan yang menulis rencana siasatan yang mengambil masa berbulan-bulan untuk diselidik sebelum diterbitkan. Selepas Baron membaca sebuah ruangan *Globe* mengenai seorang peguam, Mitchell Garabedian, yang berkata bahawa Kardinal Law (Archbishop Boston) mengetahui bahawa paderi John Geoghan melakukan serangan seksual terhadap kanak-kanak tetapi tidak berbuat apa-apa untuk menghentikan paderi tersebut. Dia mendesak pasukan Spotlight untuk menyiasat. Wartawan, Michael Rezendes menghubungi Garabedian yang pada awalnya menolak untuk ditemu bual. Walaupun dia disuruh untuk tidak memberitahu, Rezendes mendedahkan bahawa dia berada dalam Pasukan Spotlight sekaligus memujuk Garabedian untuk bercakap.

Pada awalnya mempercayai bahawa mereka mengikuti sebuah cerita mengenai seorang paderi yang dipindahkan beberapa kali, Pasukan Spotlight mula mendedahkan sebuah corak gangguan seksual terhadap kanak-kanak oleh paderi-paderi Roman Katolik di Massachusetts dan perlindungan berterusan oleh Boston Archdiocese. Melalui seorang lelaki yang mengetuai sebuah organisasi hak mangsa, mereka memperluaskan siasatan mereka kepada tiga belas paderi. Mereka mempelajari daripada seorang bekas paderi yang bekerja cuba untuk memulihkan paderi-paderi pedofilia bahawa ia terdapat sekurang-kurangnya sembilan puluh paderi pedofilia di Boston. Melalui penyelidikan, mereka menyenaraikan lapan puluh tujuh nama dan mula mencari mangsa untuk menyokong syak wasangka mereka. Apabila Serangan 11 September berlaku, pasukan ini terpaksa mengutamakan cerita ini. Mereka mendapat semula momentum apabila Rezendes mengetahui daripada Garabedian bahawa terdapat dokumen umum yang mengesahkan Kardinal Law menyedari masalah itu dan mengabaikannya. Selepas *[[The Boston Globe]]* memenangi sebuah kes untuk membolehkan lebih banyak dokumen undang-undang didedahkan, Pasukan Spotlight akhirnya mula untuk menulis cerita ini dan merancang untuk menerbit penemuan mereka pada awal tahun 2002.

Ketika mereka hendak pergi mencetak, Robinson mengaku kepada pasukannya bahawa dia telah dihantar senarai dua puluh paderi pedofilia pada tahun 1993 tetapi cerita itu tidak pernah disusulinya. Baron memberitahu Robinson dan pasukannya bahawa kerja yang mereka lakukan adalah penting. Cerita ini dicetak dengan sebuah pautan yang membawa kepada dokumen-dokumen yang mendedahkan Kardinal Law dan nombor telefon untuk mangsa-mangsa paderi pedofilia untuk tampil ke hadapan. Pada pagi hari berikutnya, Pasukan Spotlight dibanjiri dengan panggilan telefon daripada mangsa-mangsa untuk memberitahu cerita mereka.

## Pelakon

;Pasukan Spotlight 
* Mark Ruffalo sebagai Michael Rezendes
* Michael Keaton sebagai Walter "Robby" Robinson
* Rachel McAdams sebagai Sacha Pfeiffer
* Liev Schreiber sebagai Marty Baron
* John Slattery sebagai Ben Bradlee Jr.
* Brian d'Arcy James sebagai Matt Carroll

;Karakter tambahan
* Stanley Tucci sebagai Mitchell Garabedian, peguam
* Gene Amoroso sebagai Stephen Kurkjian, wartawan penyiasatan umum *Boston Globe*
* Jamey Sheridan sebagai Jim Sullivan, seorang peguam mewakili Gereja
* Billy Crudup sebagai Eric MacLeish, seorang peguam
* Maureen Keiller sebagai Eileen McNamara, kolumnis *Boston Globe*
* Richard Jenkins sebagai Richard Sipe, ahli psikoterapi (suara telefon, tidak dikredit)
* Paul Guilfoyle sebagai Peter Conley
* Len Cariou sebagai Kardinal Bernard Law
* Neal Huff sebagai Phil Saviano
* Michael Cyril Creighton sebagai Joe Crowley
* Laurie Heineman sebagai Hakim Constance Sweeney

## Produksi
### Penggambaran
Fotografi utama bermula pada September 24, 2014 di Boston, Massachusetts dan berterusan pada bulan Oktober di Hamilton, Ontario. Penggambaran mengambil tempat di Fenway Park, pejabat *[[The Boston Globe]]* di Dorchester, Boston, the Boston Public Library, dan Universiti McMaster di Hamilton, Ontario.

## Penerimaan

### Box office
Setakat Februari 7, 2016, *Spotlight* telah mengutip $36.1 juta di Amerika Utara dan $1.8 juta di wilayah-wilayah lain dengan jumlah terkumpul seluruh dunia sebanyak $37.9 juta berbanding bajet produksi sebanyak $20 juta.

Semasa hujung minggu pembukaan tayangan terhad, filem ini mengutip $295,009 dari lima teater (purata $59,002) salah satu purata setiap skrin tertinggi pada tahun 2015. Filem ini mengutip $4.5 juta pada hujung minggu pertama tayangan meluas, menduduki tempat ke-8 dalam box office.

### Penerimaan kritis
Di laman web Rotten Tomatoes, filem ini mendapat rating 96% berdasarkan 201 ulasan dengan purata rating 8.9/10. Di Metacritic, filem ini mendapat skor 93 daripada 100, berdasarkan 44 pengkritik, menunjukkan "pujian universal."

## Anugerah
*Spotlight* mendapat pujian meluas dan telah dimasukkan dalam senarai Sepuluh Filem Terbaik tahun 2015 oleh ramai pengkritik. Filem ini telah menerima lebih daripada 100 pencalonan dan anugerah. Institut Filem Amerika Syarikat memilih *Spotlight* sebagai salah satu daripada Sepuluh Filem Terbaik tahun ini. Filem ini mendapat tiga pencalonan Anugerah Golden Globe untuk kategori Filem Terbaik – Drama, Pengarah Terbaik untuk McCarthy dan Lakon Layar Terbaik untuk McCarthy dan Josh Singer. Ia dicalonkan untuki lima Anugerah Independent Spirit termasuk Filem Terbaik, Pengarah Terbaik, Lakon Layar Terbaik untuk Singer, Suntingan Terbaik untuk Tom McArdle dan Anugerah Kehormat Robert Altman untuk barisan pelakon. Rachel McAdams dan barisan pelakon menerima Lakonan Luar Biasa oleh Pelakon Wanita dalam Peranan Sokongan dan Lakonan Luar Biasa oleh Barisan pelakon dalam Filem.

Di Anugerah Akademi ke-88, filem ini menerima enam pencalonan termasuk Filem Terbaik, Pengarah Terbaik, Pelakon Pembantu Lelaki Terbaik untuk Ruffalo, Pelakon Pembantu Wanita Terbaik untuk McAdams, Lakon Layar Asal Terbaik dan Suntingan Filem Terbaik, berjaya memenangi kategori Filem Terbaik dan Lakon Layar Asal Terbaik. Ia merupakan Filem Terbaik pertama untuk memenangi kurang daripada tiga Anugerah Akademi sejak *[[The Greatest Show on Earth]]* pada tahun 1953. 

## Rujukan

## Pautan luar
* 
* 
* ''Spotlight'' di Rotten Tomatoes
* "The story behind the 'Spotlight' movie" dari *The Boston Globe*
* ''Spotlight'' di History vs. Hollywood
* Criticism of ''Spotlight'' di TheMediaReport.com